09/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.69110. Concello de Ames. Rede de saneamento e abastecemento en Quintáns

O Concello de Ames solicita de Augas de Galicia a autorización das obras para rede de saneamento e abastecemento no lugar de Quintáns, t. m. de Ames (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69110 As obras solicitadas consisten na execución dunha rede de saneamento e abastecemento no lugar de Quintáns, na zona de policía do rego Aveneiral (idcurso:1003784872) afluente do rego dos Pasos, na parroquioa de Ames (San Tomé), no t. m. de Ames (A Coruña). Preténdese: - Execución dunha rede de saneamento: lonxitude de 200 m (160 m e 40 m) de tubaxe de PVC de Ø250 mm e 100 m de tubaxe de PEØ63 mm para a impulsión de saneamento, previas demolicións necesarias e execución do foxo. Instalaranse 2 pozos de rexistro estancos de PVC corrugados e 7 pozos de rexistro en calzada. Esta rede conducirase a un pozo de bombeo prefabricado de poliéster reforzado con fibra de vidro (PRFV). Dende o bombeo conducirase ata a rede municipal xa existente mediante unha tubaxe de impulsión de PE Ø63 mm e 16 atm. (100 m.) As coordenadas aproximadas do punto do cruce da rede de saneamento co rego no sistema ETRS 89 Huso 29 son: X: 528058,35; Y: 4749335,77. O cruce resolverase mediante un paso soterrado baixo o rego de maneira perpendicular ao seu curso, a unha distancia duns 30 cm, non interferindo deste xeito no seu leito. Este cruce realizarase con tubaxe de PVC Ø250 mm protexida con formigón para limitar os efectos da auga, posibles filtracións, evitar erosións e protexer a propia tubaxe. - Instalación da tubaxe para abastecemento: lonxitude total de 95 m en tubaxe de PE Ø63 mm 16 atm., previa execución do foxo e posterior recheo e compactación. Executaranse 3 arquetas para aloxamento de chaves (válvula de comporta, válvula de baleirado e tapón). As coordenadas aproximadas do punto do cruce da rede de abastecemento co rego no sistema ETRS 89 Huso 29 son: X:528057,88; Y:4749334,33. O cruzamento da rede de abastecemento co rego resolverase mediante a execución de dous dados de ancoraxe de formigón para suxeitar a canalización de PEØ63 mm ao terreo no paso sobre a obra de drenaxe existente. Unha vez instaladas as redes procederase á reposición dos pavimentos nas zonas necesarias. Procederase do seguinte xeito: Recarga con 15 cm de grava+rega semiprofunda na zona do foxo e bacheo con 10 cm de grava+rega semiprofunda na zona do firme non afectada polas obras. Aplicación de rega superficial e selado a toda a anchura da pista. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 01 de xullo de 2020, asinado con sinatura electrónica á marxe polo xefe do servizo territorial, Ángel Gómez Rey.